**Основно училиште „Д-р Трифун Пановски"** — основно училиште во централното градско подрачје на Битола, помеѓу улиците „Охридска", „Вангел Мајоро" и Бул. „1 Мај".. Училиштето се состои од една градба со два краци. Едниот крак е стар дел изграден во 1932 година, а другиот крак е изграден 1956. Училиштето започнува да работи во далечаната 1932 година со стариот дел.

Училишната градба зафаќа површина од 1420,98 м2, а училишниот двор површина од 3088 м2. Училишниот двор има зелен дел и асфалтиран дел каде што се сместени спортските терени за реализација на спортски активности.

Во состав на ОУ „Д-р Трифун Пановски"– Битола работат четири подрачни училишта и тоа во Трново, Дихово, Брусник и Братин Дол. Подрачното училиште во Нижеполе не работи од 2011 година),

За патронот д-р Трифун Пановски
-------------------------------

Трифун Пановски (1912-1944) е првиот партизански лекар во Народноослободителната војска на Македонија, и патрон на медицинскиот центар во Битола. Како лекар и хуманист со големи лекарски способности кај борците и народот уживал голем авторитет. Роден 1912 година во село Буф, Леринско, тоа што е сега Егејска Македонија, во печалбарско семејство. Основно училиште завршил во родното место. Потоа со родителите се преселил во Битола, каде завршил гимназија во учебната 1933/34 година. Се запишал на Медицинскиот факултет во Белград. Уште за време на студентските денови влегол во напредното студентско движење. По дипломирањето се вработил како лекар во Ниш, но набрзо, веднаш по окупацијата, се вратил во Битола и се приклучил во НОБ. Во 1941 година станал член на КПЈ, а во 1942 година, за време на априлската провала, Пановски бил затворен од бугарската окупаторска полиција. Во недостаток на сигурни сведоштва бил ослободен од обвинувањата. Во текот на 1943 година бил интерниран во матична Бугарија и мобилизиран како лекар во бугарската војска, од каде успеал да избега и да им се приклучи на партизаните (1944 година). Во партизанските редови работел прво како главен лекар во партизанските болници на Кожуф планина, а потоа како лекар во Првата македонско-косовска бригада и на крај во Првата македонска бригада (во Дебрца и Караорман). Ce одликувал co храброст и пожртвуваност, спремен да им помогне на ранетите борци во првите борбени редови. Заради неговата несебичност бил почитуван и сакан од сите борци. Д-р Трифун Пановски работел во партизанската болница што ја створил и организирал кај Песочани и Ехловец, во подножјето на планините Караорман и Славеј. Во оваа болница се лекувале тешко ранетите борци, а полесно ранетите, под негов стручен надзор се лекувале во своите единици.

На 22 јуни 1944 година партизанското движење претрпело голема загуба. Во близина на селото Буринец (Дебрца) при едно пробно гаѓање со минофрлач, од ненадејна експлозија бил тешко ранет заедно со командантот на Првата македонска бригада, Коле Канински, и уште тројца нивни соборци - партизани. Иако и самиот бил тешко ранет д-р Трифун Пановски им помагал на останатите повредени, сè додека сите не им подлегнале на раните.

Учество на натпревари и Освоени награди
---------------------------------------

Во учебната 2007/2008 година, на регионалниот натпревар по предметот Математика освоени се пофалници и освоено е второ место; На Регионалниот натпревар по предметот Физика освоени се второ и трето место; На Државниот натпревар по Физика освоена е пофалница; На Регионалниот натпревар по Германски јазик освоено е шесто место; На Регионалниот натпревар по Сообрајќајно воспитание, екипно е освоено трето место; На Државниот натпревар од Народна техника освоено е четврто место; Екипата од училиштето зело активно учество на Регионалниот квиз натпревар помеѓу учениците од основните училишта; На спортските натпревари, женската екипа го освои второто место во ракомет; На републичкиот пролетен крос во три категории биле освоени по едно прво, две трети и едно четврто место; На општинскиот натпревар во мал фудбал освоено е трето место; На општинскиот натпревар по информатика е освоено е второ место; На натпреварот по литературни творби „Поетски бранувања" освоено е второ место; На регионалниот натпревар по Историја освоени се петто и шесто место; На олимпијадата во Струга во организацијата на колеџот „Јаха Ќемал" по Англиски јазик освоено е петто место место; На републичкиот натпревар по Англиски јазик освоено е петто место; На Општинскиот натпревар по Англиски јазик е освоено петто и осмо место; На регионалниот натпревар од Народна техника освоено е првото место; На општинскиот квиз натпревар, учениците од четврто одделение го освоиле првото место.

Училишни активности
-------------------

На 23 јануари 2009 година училиштето го прославило роденденот на починатиот пејач Тоше Проески. Во таа чест биле изложени сите албуми, портрети, постери, книги со ученички мисли со цел да се искажи големата загуба. Пред крајот на секоја календарска година, во училиштето се одржувани приредби и саеми во кои учестуваат учениците, со своите настапи и дела. Одбележан денот на екологијата. Секоја година по повод 1 Април,`Денот на шегата, редовно е одржуван маскенбал, од страна на учениците кои секогаш ја изразуваат своето творештво и фантазија.

Наставен кадар
--------------

Во 2009 година, наставен кадар биле: директор Снежана Терзиевска; Македонски јазик: Робертина Петровска, Борка Саздановска; Математика: Богоја Белокозовски, Мери Кушевска, Јованка Вангелова; Физика: Мери Кушевска; Англиски јазик: Татјана Трајковска, Гордана Јовчевска, Катерина Стојчевска; Германски јазик: Мирјана Пачовска; Информатика: Снежана Јошевска; Историја: Пеце Димовски; Географија: Виолета Нешкоска; Биологија: Тања Блажевска; Хемија: Марика Кожовска; Техничко образование: Игор Наумовски; Ликовно образование: Анета Ангелковска; Музичко образование: Јелена Ќепаповиќ; Физичко образование: Цане Грбевски, Михајло Силјановски; Одделенска настава: Лилјана Николовска, Анастасија Талевска, Вера Стојановска, Ирена Николовска, Јани Апостополовски, Лидија Костовска, Васка Белокозовска, Цветанка Љамчевска, Тања Николовска, Елизабета Вељановска, Лилјана Тасевска, Лилјана Вељановска, Снежана Тодоровска

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
2. ↑  „Самоевалуација на училиштето" (PDF). ОУ „Д-р Трифун Пановски" - Битола. 2019. стр. 8. Архивирано (PDF) од изворникот 2021-01-21. Посетено на 12 јули 2023.
3. ↑
4. ↑  [
]

Надворешни врски
----------------

* ОУ „Д-р Трифун Пановски" - Битола на Ризницата ?
* Поранешна службена мрежна страница на ОУ „Д-р Трифун Пановски"